# Andreu Fontàs i Prat

Andreu Fontàs Prat (Banyoles, Pla de l'Estany, 14 de novembre de 1989) és un futbolista professional català que juga a l'Sporting Kansas City.

## Inicis

Format durant 11 anys al planter del Banyoles, la temporada 2006-2007 va anar cedit al Girona FC per jugar al juvenil, i va arribar debutar al primer equip del Girona FC a Tercera. Va arribar al futbol base del Barça quan ja era juvenil, procedent del Banyoles a l'acabar la cessió al Girona FC. Va ascendir al filial jugant de migcentre, i el segon any va destacar com a central, i va anar combinant la titularitat amb el Barça B amb el primer equip.

### FC Barcelona

El 31 d'agost del 2009 va debutar amb el primer equip del FC Barcelona, en un partit de Lliga contra l'Sporting de Gijón. Encara que va continuar essent una peça clau del filial, es va incorporar a la rutina de l'equip de Guardiola, tot i que sense fitxa, el març de 2011, quan Éric Abidal va ser operat. Amb Guardiola va jugar de central, de lateral i de migcentre.
El 4 de juliol del 2011, el club anuncià que li feia fitxa federativa del primer equip i que, per tant, jugaria la següent temporada a les ordres de Josep Guardiola i Sala. Durant aquesta temporada, en un partit de copa el mes de gener, Fontàs es va trencar el lligament encreuat anterior del genoll dret, lesió que no l'hi va permetre acabar la temporada, i que va aturar la seva trajectòria ascendent al Barça.

### RCD Mallorca

Sense que hagués debutat en partit oficial amb el Barça en la temporada 2012-13, el 15 d'octubre del 2012 el club blaugrana va anunciar que havia arribat a un acord amb el RCD Mallorca perquè Fontàs hi jugués cedit. Amb l'equip balear va disputar 9 partits de la Lliga BBVA 2012/13, va debutar en la vuitena jornada contra el Sevilla FC. Tot i començar de titular la seua presència en l'equip va anar de més a menys. Finalment no va poder impedir el descens de categoria.

### Celta de Vigo

El 20 de juny del 2013 va ser presentat com a nou jugador del Celta de Vigo. L'arribada de Luis Enrique a la banqueta de l'equip gallec va propiciar el seu fitxatge, ja que tots dos havien coincidit al filial blaugrana, el Barça B. El jugador va signar un contracte per tres temporades. L'operació es va xifrar en un milió d'euros, quantitat condicionada al rendiment del jugador. A més, l'equip blaugrana es va reservar una opció de recompra sobre el jugador. El 7 d'agost de 2018, Fontàs va acabar contracte amb el club gallec.

### Sporting Kansas City

El 8 d'agost de 2018, Fontàs va fitxar per l'Sporting Kansas City de la Major League Soccer fins al 2022. Va debutar a la Major League Soccer el 8 de setembre, com a titular en una victòria per 1–0 contra l'Orlando City SC.
Fontàs va marcar el seu primer gol amb l'equip el 24 d'octubre de 2020, el segon en una victòria per 4–0 contra el Colorado Rapids.

## Palmarès
### Campionats estatals

| Títol | Club | País | Any |
| Supercopa d'Espanya | FC Barcelona | Catalunya | 2009 |
| Lliga de Primera Divisió | FC Barcelona | Catalunya | 2010 |
| Supercopa d'Espanya | FC Barcelona | Catalunya | 2011 |
| Copa del Rei | FC Barcelona | Catalunya | 2011-12 |

### Campionats internacionals

| Títol | Club | País | Any |
| Supercopa d'Europa | FC Barcelona | Catalunya | 2011 |
| Mundial de Clubs | FC Barcelona | Catalunya | 2011 |

### Selecció

| Títol | Club | País | Any |
| Medalla d'or als Jocs Mediterranis | Selecció sub-20 | Catalunya | 2009 |

### Altres

| Títol | Club | País | Any |
| Copa de l'Atlàntic | Selecció sub-19 | Catalunya | 2008 |

## Notes i referències

* 1 2 3 «Andreu Fontàs». Eurosport. [Consulta: 9 novembre 2021].
* 1 2 Jordi Ferrer. «L'empenta de Fontàs». Diari El Punt Avui, 24-07-2009. [Consulta: 19 desembre 2011].
* 1 2 3 Domènech, Oriol «Así son las siete próximas perlas de La Masia» (en castellà). El Mundo Deportivo [Barcelona], 23-05-2011, pàg. 13 [Consulta: 25 maig 2011].
* 1 2 3 4 Trillo, Marta. «El Celta se mira en el Barcelona» (en castellà). El País, 22-09-2015. [Consulta: 23 setembre 2015].
* ↑ «Fontàs substituirà Abidal mentre estigui de baixa». Catalunyapress.cat, 17-03-2011. Arxivat de l'original el 2015-09-23. [Consulta: 25 maig 2011].
* ↑ Luis F. rojo «El Barça amplía un año el contrato de Fontás y su cláusula será de 30 millones» (en castellà). Diari Marca, 04-07-2011 [Consulta: 21 juny 2013].
* ↑ «Fontàs es trenca el lligament encreuat anterior del genoll dret i es perdrà el que queda de temporada». Esport3, 14-01-2011. [Consulta: 15 octubre 2012].
* ↑ «Fontàs, cedit al Mallorca». FCBarcelona.cat, 15-10-2012. [Consulta: 15 octubre 2012].
* ↑ «Fontàs, nuevo jugador del RCD Mallorca». RCDMallorca.es, 15-10-2012. Arxivat de l'original el 2012-10-18. [Consulta: 15 octubre 2012].
* ↑ «Sevilla 3-2 Mallorca» (en castellà). Web de Soccerway, 22-10-2012. [Consulta: 21 juny 2013].
* ↑ M. Ramis. «El Mallorca reviu la tragèdia». Web del Diari Ara Balears, 02-06-2013. [Consulta: 21 juny 2013].
* ↑ «Fontás, presentado como celeste: "Elegí al Celta por el proyecto de este club"» (en castellà). Web del RC Celta de Vigo, 20-06-2013. [Consulta: 21 juny 2013].
* 1 2 «El Celta de Luis Enrique fitxa Andreu Fontàs». Web del Diari Ara, 20-06-2013. [Consulta: 21 juny 2013].
* ↑ «Andreu Fontàs, traspassat al Celta». Web del FC Barcelona, 20-06-2013. [Consulta: 21 juny 2013].
* ↑ «Fontàs se desvincula del RC Celta tras cinco temporadas de entrega y profesionalidad» (en castellà). Celta Vigo, 07-08-2018. Arxivat de l'original el 8 d'agost de 2018. [Consulta: 7 agost 2018].
* ↑ «Sporting KC signs 28-year-old Spanish defender Andreu Fontas». Sporting Kansas City, 08-08-2018. [Consulta: 8 agost 2018].
* ↑ Bradley, Cody. «Far from home: Sporting KC shuts out Orlando 1–0». SB Nation, 08-09-2018. Arxivat de l'original el 9 de novembre 2021. [Consulta: 9 novembre 2021].
* ↑ Mood, Abbie. «Sporting Kansas City 4, Colorado Rapids 0 | 2020 MLS Match Recap». Major League Soccer, 24-10-2020. [Consulta: 9 novembre 2021].
* ↑ «Messi lo gobierna todo» (en castellà). Web del Diari Marca, 26-08-2011. [Consulta: 27 agost 2011].
* ↑ «El Barça continua essent el millor equip del món». VilaWeb, 18-12-2011.

## Enllaços externs

* Fitxa d'Andreu Fontàs i Prat a Soccerway
* Estadístiques a BDFutbol
Andreu Fontàs amb el Barça - Plantilles de navegació :
FC Barcelona 2009-101 V. Valdés · 2 Dani Alves · 3 Piqué · 4 Márquez · 5 Puyol · 6 Xavi · 8 Iniesta · 9 Ibrahimović · 10 Messi · 11 Bojan · 13 Pinto · 14 Henry · 15 Keita · 16 Busquets · 17 Pedro · 18 Milito · 19 Maxwell · 21 Txigrinski · 22 Abidal · 24 Touré Yaya · 28 Dos Santos · 32 Fontàs · 34 Thiago · 35 Jeffrén · 40 Bartra · Entrenador Pep Guardiola
FC Barcelona 2010-111 V. Valdés · 2 Dani Alves · 3 Piqué · 5 Puyol · 6 Xavi · 7 Villa · 8 Iniesta · 9 Bojan · 10 Messi · 11 Jeffrén · 13 Pinto · 14 Mascherano · 15 Keita · 16 Busquets · 17 Pedro · 18 Milito · 19 Maxwell · 20 Afellay · 21 Adriano · 22 Abidal · 26 Fontàs · 27 Nolito · 28 Sergi Roberto · 30 Thiago · 32 Bartra · 34 Dos Santos · 37 Oriol Romeu · 40 Montoya · Entrenador Pep Guardiola
FC Barcelona 2011-121 V. Valdés · 2 Dani Alves · 3 Piqué · 4 Cesc · 5 Puyol · 6 Xavi · 7 Villa · 8 Iniesta · 9 Alexis · 10 Messi · 11 Thiago · 13 Pinto · 14 Mascherano · 15 Keita · 16 Busquets · 17 Pedro · 19 Maxwell · 20 Afellay · 21 Adriano · 22 Abidal · 23 Cuenca · 24 Fontàs · 26 Muniesa · 27 Deulofeu · 28 Dos Santos · 30 Sergi Roberto · 32 Bartra · 35 Montoya · 37 Tello · Entrenador Pep Guardiola :